stanford-oval/wikipedia huggingface dataset:
ויקטור קוונדיש

ויקטור כריסטיאן ויליאם קוונדיש, דוכס דבונשייר התשיעי (באנגלית: Victor Christian William Cavendish, 9th Duke of Devonshire;‏ 31 במאי 1868 – 6 במאי 1938), היה פוליטיקאי בריטי שכיהן בתפקיד המושל הכללי של קנדה ה-11 במניין מאז איחוד קנדה.
קוונדיש נולד למשפחת אצולה מלונדון והיה הבכור להוריו. הוא התחנך באיטון קולג' ולמד באוניברסיטת קיימברידג'. לאחר מות אביו ב-1891 הוא נכנס לפוליטיקה, ונבחר במקומו ללא מתחרים במחוז הבחירה של דרבישייר. במושב זה בפרלמנט הוא החזיק עד 1908, עת ירש מדודו את תואר הדוכס. מאז הוא היה חבר בבית הלורדים ובמשך חלק מתקופה זו הוא כיהן כראש העיר של איסטבורן ושל צ'סטרפילד. הוא שימש בכמה משרות ממשלתיות עוד לפני שהוא ירש את תואר האצולה וגם לאחר מכן. ב-1916 מונה קוונדיש על ידי המלך ג'ורג' החמישי לתפקיד המושל הכללי של קנדה בהמלצתו של ראש ממשלת בריטניה, הרברט הנרי אסקווית' והחליף בתפקיד את הנסיך ארתור, דוכס קונוט וסטראת'רן. הוא כיהן בתפקיד זה עד שהוחלף ב-1921 על ידי הלורד בינג. מינויו לתפקיד המושל הכללי היה בתחילה שנוי במחלוקת, אך, עם שובו לבריטניה, זכה קוונדיש לתשבחות על האופן בו מילא את תפקידיו הרשמיים.
לאחר סיום כהונתו כמושל הכללי, שב קוונדיש לחייו הפוליטיים והדיפלומטיים. בין השנים 1922–1924 הוא שימש כשר המושבות ולאחר מכן הוא פרש לאחוזתו בדרבישייר, שם מת ב-6 במאי 1938.
ראשית חייו

ויקטור קוונדיש נולד בשכונת מרילבון שבלונדון כבנם הבכור של לורד אדוארד קוונדיש, בנו השלישי של ויליאם קוונדיש, דוכס דבונשייר השביעי, ושל אמה, בתו של ויליאם לסלס ודודניתו של לורד אדוארד. אחיו הצעיר של קוונדיש היה לורד ריצ'רד קוונדיש ודודיו היו ספנסר קוונדיש, מרקיז הרטינגטון (לימים דוכס דבונשיר השמיני) והלורד פרדריק קוונדיש.
קוונדיש התחנך באיטון קולג' וב-30 במאי 1887 החל את לימודיו ב טריניטי קולג', קיימברידג',, שם הוא שימש כמזכיר מועדון פיט. בשנותיו בקייברידג' שירת קוונדיש באופן חלקי ברגימנט הפרשים של דרבישייר, שאליו הוא התקבל כלוטננט משנה ב-1890. בספטמבר 1901 הוא קודם לדרגת מייג'ור. ב-1911 הוא פרש מהיחידה.
נישואין

ב-30 ביולי 1892 נשא קוונדיש לאישה את ליידי אבלין פיצמוריס, בתו הבכורה של הנרי פטי-פיצמוריס, מושל הודו וקודם לכן המושל הכללי של קנדה. לזוג נולדו שבעה ילדים:
אדוארד, מרקיז הרטינגטון (1950-1895).
ליידי מוד לואיזה אמה (1975-1896).
ליידי בלאנש קתרין (1987-1898).
ליידי דורותי (1966-1900).
ליידי רייצ'ל (1977-1902).
לורד צ'ארלס ארתור פרנסיס (1944-1905).
ליידי אן (1981-1909).
קריירה פוליטית

במאי 1891, זמן קצר לפני סיום לימודיו בקיימברידג', מת אביו של קוונדיש, שהיה חבר הפרלמנט מטעם מחוז הבחירה של מערב דרבישייר, וקוונדיש הצעיר הציג את עצמו במקומו לבחירה בבחירות הביניים וניצח, וכך הוא היה לצעיר חברי בית הנבחרים הבריטי באותה עת.
ב-17 השנים הבאות החזיק קוונדיש בתפקידים פרלמנטריים שונים. בין השנים 1900–1903 הוא שימש בתפקיד גזבר משק הבית המלכותי, בין השנים 1903–1905 הוא שימש כמזכיר הפיננסי של האוצר ובדצמבר 1905 הוא היה לחבר המועצה המלכותית. ב-1907 הוא התמנה לתפקיד סגן הלוטננט של דרבישייר, והחל מ-1908 הוא שימש כקולונל הכבוד של גדוד יערני שרווד החמישי.
ב-24 במרץ 1908 הוא ירש את התואר דוכס דבונשייר מדודו ולפיכך היה מנוע מלשבת בבית הנבחרים ונכנס לבית הלורדים. באותה שנה הוא התמנה לתפקיד הלורד לוטננט של דרבישייר ובשנה שלאחר מכן הוא התמנה לתפקיד נשיא אוניברסיטת לידס. לאחר מכן הוא נבחר כראש עיר בשתי ערים: בין השנים 1909–1910 באיסטבורן ובין השנים 1911–1912 בצ'סטרפילד. בבית הלורדים שימש דוונשייר כמצליף סיעת השמרנים החל משנת 1911 ולאחר הצטרפותם של השמרנים לממשלה במהלך מלחמת העולם הראשונה הוא שימש כמצליף ראשי משותף בבית הלורדים ובמקביל כלורד הראשון של האדמירליות. ב-1918, לאחר המלחמה, הוא היה לקולונל הכבוד והמפקד של רגימנט המתנדבים של דרבישייר.
המושל הכללי של קנדה

ב-8 באוגוסט 1916 הוכרז כי בהמלצת ראש ממשלת בריטניה, הרברט הנרי אסקווית', אישר המלך ג'ורג' החמישי את מינויו של דוונשייר לתפקיד המושל הכללי של קנדה. מינוי זה גרם למחלוקת פוליטית, שכן טרם המינוי לא התייעץ אסקווית' עם ראש ממשלת קנדה, רוברט בורדן, בניגוד לנוהג שהיה מקובל אז. בורדן ראה בכך עלבון, והדבר הוביל לקשיים בראשית תקופת כהונתו של דוונשייר בתפקיד, שהחלה רשמית בטקס השבעתו שנערב ב-11 בנובמבר בהליפקס.
באותה תקופה התחולל בקנדה אי-שקט חברתי. לא רק שהתנועה למען מתן זכות בחירה לנשים תפסה תאוצה וקנדה, ולא רק שגברו הקריאות לעריכת שינויים חברתיים במערכת הממשלתית, אלא שהמלחמה המשיכה להשתולל ברחבי העולם. קנדה סיפקה למאמץ המלחמתי כוחות וסחורות וזמן קצר לאחר השבעתו, הנהיג דוונשייר, בעצת בורדן, גיוס חובה, החלטה שפילגה בעיקר בין הקנדים הצרפתים לבין הקנדים האנגלים והציתה את משבר גיוס החובה של 1917. באותה שנה סייר דוונשייר בנובה סקוטיה כדי לבחון את הנזק שנגרם כתוצאה מפיצוץ הליפקס שאירע ב-6 בדצמבר, שם הוא פגש ניצולים ונאם בפני נשות "ארגון הסיוע ההתנדבותי" (Voluntary Aid Detachment).
הניצחון הקנדי בקרב רכס וימי באותה שנה סייע להעלות את הגאווה הלאומית של הקנדים בבית והמושל הכללי, שבעודו מודע לקשר של תפקידו לממשלת בריטניה, עשה שימוש בניצחון זה כדי לעודד פיוס בין שתי הקבוצות הלשוניות הראשיות של קנדה. בכל אותה עת היה דבונשייר זהיר והתייעץ עם ראש הממשלה שלו ועם ראשי האופוזיציה בנושאים שהיו קשורים לגיוס החובה ולמאמץ המלחמתי.
דוונשייר גילה עניין רב בחיי העם הקנדי וקיים מגוון של סיורים כדי להיפגש עם בני הארץ. כבעל קרקעות בעצמו, הוא התמקד במהלך סיוריו בעיקר בפיתוח החקלאות בקנדה, בירידים חקלאיים ובייצור סירופ מייפל ונהג לדון בסוגיות חקלאיות עם החוואים ועם אנשים אחרים הקשורים למגזר החקלאי. נאומיו התייחסו לעיתים קרובות לפוטנציאל של קנדה בהובלת המחקר והפיתוח החקלאי בעולם ואחד המיזמים העיקריים בעת כהונתו כמושל הכללי הייתה הקמת חוות ניסיוניות, כולל חווה ראשית שנבנתה באוטווה. במקביל שימש דוונשיר כפטרון של האומנויות. כאשר לא היה בסיורים, או כאשר לא התגורר במצודת קוויבק, המעון הרשמי של המושל הכללי בקוויבק סיטי, שבו הוא אהב לבלות את זמנו, הוא נהג לבקר בתדירות רבה בגלריה הלאומית של קנדה ואירח הופעות תיאטרון באחוזת רידו. שם, בשטחי המעון הרשמי, אירחו בני הזוג דוונשייר בחורפים מסיבות החלקה על הקרח, בנוסף לתחרויות הוקי קרח. ב-1918 נסע דוונשייר לארצות הברית לפגישה בלתי רשמית עם נשיא ארצות הברית, וודרו וילסון ובשנה שלאחר מכן הוא אירח את אדוארד, נסיך ויילס במהלך ביקורו הראשון בקנדה.
בשלהי תקופת כהונתו בקנדה התגבר דבונשייר על כל החשדות שליוו את מינויו. ראשי הממשלה הקנדים שכיהנו בתקופתו, בורדן וארתור מיין, הצליחו בסופו של דבר לראותו אותו לא רק כידיד אישי שלהם, אלא גם כידיד של קנדה כולה. מיין אמר על דוונשייר: "אף אחד מהמושלים הכלליים לא הצליח להבין את השאלות הציבוריות יותר ממנו, שכן הן נגעו לא רק לארץ הזו ולבריטניה, אלא לכל האימפריה הבריטית". לציון תקופת כהונתו בקנדה, השאיר דוונשייר את הגביע הקרוי על שמו שמוענק מדי שנה מטעם ההתאחדות הבכירה לגולף בקנדה ואת "גביע הדוכס מדבונשייר" שמוענק מטעם "אגודת הגינון של אוטווה". בעת שהותו בקנדה, שני הקצינים ששימשו כשלישיו האישיים נשאו לנשים את בנותיו.
שנותיו האחרונות

בשובו לאנגליה היה דוונשייר פעיל בחבר הלאומים ובין השנים 1922–1924 הוא שימש בתפקיד שר המושבות והיה חבר בקבינט ממשלת בריטניה תחת ראשי הממשלה אנדרו בונאר לואו וסטנלי בולדווין. הוא הביע את התנגדותו לדעותיו של לורד דלמר, מנהיג המתיישבים הלבנים בקניה, שהוביל את המערכה להקמת ממשלת עצמי למתיישבים הלבנים. דוונשייר דגל בהגנת זכויותיהם של האפריקאים. הספר הלבן של דוונשייר משנת 1923, פירט את הסיבה מדוע קניה לא התפחה כארץ תחת שלטון מיעוט לבן, כפי שקרה בדרום אפריקה וברודזיה הדרומית.
ב-1922 מונה דבונשייר על ידי המלך ג'ורג' החמישי כחבר בוועדה לבחינת אופן הענקת הכיבודים בממלכה המאוחדת. משנת 1933 ועד מותו היה דוונשייר קולונל הכבוד של רגימנט הפרשים של דרבישייר. במקביל הוא המשיך לנהל את קרקעותיו, בעיקר סביב לבית צ'סטוורת', בו הוא מת במאי 1938.
הערות שוליים

↑  "Cavendish, Victor Christian William (CVNS887VC)". A Cambridge Alumni Database. University of Cambridge.
↑  "No. 27362". The London Gazette. 4 October 1901. p. 6491.
↑  Hillmer, Norman, "The Canadian Encyclopedia", in Marsh, James Harley, Biography > Governors General of Canada > Devonshire, Victor Christian William Cavendish, 9th Duke of, Toronto: Historica Foundation of Canada, retrieved 28 April 2009
↑  "No. 27862". The London Gazette. 8 December 1905. p. 8892.
↑  "No. 28018". The London Gazette. 3 May 1907. p. 2999.
↑  "No. 29651". The London Gazette. 4 July 1916. p. 6596.
↑  "Library and Archives Canada > MIKAN no. 3623771". Queen's Printer for Canada
↑  "No. 32982". The London Gazette. 14 October 1924. p. 7430.
↑  "Protectorate and trusteeship". The National Archives. The National Archives. Retrieved 10 March 2016.
↑  Maxon, Robert M. (1993). Struggle for Kenya: The Loss and Reassertion of Imperial Initiative, 1912-1923. Fairleigh Dickinson Univ Press. pp. 270–279.
↑  "No. 32749". The London Gazette. 22 September 1922. p. 6767.
| --- | --- |
בקרת זהויות :  NLI: 987007444058805171  BnF: cb14977696x (data)  GND: 133313212  ISNI: 0000 0000 8247 5149  LCCN: n97844219  NLA: 35089494  SNAC: w6gp2c3q  SUDOC: 139933646  Trove: 823424  VIAF: 62733912   WorldCat (עם VIAF): 62733912 
הדוכס מדוונשייר בפגישה עם "ארגון הסיוע ההתנדבותי", 21 בדצמבר 1917
בית צ'סטרוות', מעונה של משפחת קוונדיש מאז שנת 1549
זרוע

ערך זה עוסק בחלק מהיד שנמשך מהכתף ועד למרפק. אם התכוונתם לזרוע של קערת ליל הסדר, ראו .
| --- | --- |
תמונת אילוסטרציה של זרוע
 שיוך:  זרוע 
 מיקום אנטומי:  גפה חופשית עליונה 
 אספקה עורקית:  עורק בית השחי 
 ניקוז ורידי:  וריד בית השחי 
 תיאור ב:  אנציקלופדיה של אוטו 
 מזהים
 לטינית (TA98):  brachium 
 טרמינולוגיה אנטומיקה:  A01.1.00.022 
 TA2 (2019):  144 
 FMA:  24890 
 קוד MeSH:  A01.378.800.075 
 מזהה MeSH:  D001132 
 מערכת השפה הרפואית המאוחדת:  C0446516 
 
באנטומיה אנושית זרוע (TA: Brachium) היא חלק מהיד שנמשך מהכתף ועד למרפק. הזרוע יכולה לנוע במרחב עם שלוש דרגות חופש הודות לתנועה שמאפשר מפרק הכתף, המרפק בקצה הזרוע מוסיף שתי דרגות חופש לאמה, המשכה של הזרוע, וכולם יוצרים חופש תנועה ויכולות תמרון ליד ולקצה הפעלתני שלה, כף היד והאצבעות.
הזרוע מספקת בסיס גרמי להמשך היד ומשכן לשרירים המניעים את האמה. דרך הזרוע עוברים כלי דם ועצבים בדרכם להמשך היד ובחזרה.
אנטומיה > עצם הזרוע

עצם הזרוע היא בסיסה הגרמי של הזרוע. היא ממוקמת בין עצם השכם בצידה המקורב אליה היא מופרקת דרך הכתף, לבין עצמות החישור והגומד בצידה המרוחק אליהן היא מופרקת דרך המרפק. זוהי העצם הגדולה ביותר ביד.
אנטומיה > חיתולית ושרירים

הזרוע עטופה בחיתולית עמוקה בשם חיתולית הזרוע (Fascia brachii) הנמשכת מחיתולית בית השחי ומחיתולית החזה עד לעליות העליים של עצם הזרוע ולזיז המרפק של עצם הגומד. שני חֵיצִים בין-שרירים (צידי ותיכון, Septum intermusculare brachii laterale ו-Septum intermusculare brachii mediale) הנמשכים לאורך עצם הזרוע ומשני צדדיה, יוצרים בזרוע שני מדורים. מדור קדמי או מדור הכופפים ומדור אחורי או מדור הפושטים. כל מדור כולל שרירים וכן עצבוב ואספקת דם לשרירים.
המדור הקדמי (Compartimentum brachii anterius; Compartimentum brachii flexorum) מכיל את השרירים המכופפים שריר הזרוע, שריר הזרוע הדו-ראשי ושריר החרטום והזרוע. כולם מעוצבבים על יד עצב השריר והעור. שרירי המדור הקדמי מכופפים את המרפק ואת הכתף.
המדור האחורי (Compartimentum brachii posterius; Compartimentum brachii extensorum) מכיל את השריר הפושט שריר הזרוע התלת-ראשי ואת שריר המרפק (הנחשב לעיתים לחלק משריר הזרוע התלת-ראשי). הם מעוצבבים על ידי עצב החישור. שרירי המדור האחורי פושטים את המרפק.
שני שרירים נוספים נמצאים באופן חלקי בזרוע, שריר הדלתא עוטף את הכתף ונאחז בעצם הזרוע. הוא מניע את הכתף למספר כיוונים. שריר הזרוע והחישור מתחיל את דרכו בחלק המרוחק של הזרוע ונמשך לתוך האמה. הוא מכופף את המרפק.
אנטומיה > גומץ המרפק

גֻּמַּץ המרפק (Fossa cubitalis) הוא שקע בקדמת המרפק. לגומץ המרפק חשיבות קלינית הנובעת מהמבנים האנטומים בתוכו.
גבול הגומץ העליון הוא הקו הדמיוני בין שתי עליות העליים של עצם הזרוע, הגבול הצידי של הגומץ הוא שריר הזרוע והחישור והגבול התיכון הוא השריר הכפן העגול. רצפת הגומץ מורכבת משריר הזרוע ומהשריר הגבן ותקרת הגומץ היא העור והאֲלַל הדו-ראשי (אחז שריר הזרוע הדו-ראשי).
בתוך גומץ המרפק עוברים עצב התווך (שגם מתפצל בגומץ), עורק הזרוע (המתפצל גם הוא), גיד שריר הזרוע הדו-ראשי, עצב החישור וורידי הזרוע, ביניהם וריד המרפק התיכון (Vena mediana cubiti), המשמש לעיתים קרובות להוצאת דם ורידי.
אנטומיה > עצבים

| --- | --- |
יד עם נקודות ציון לעצמות, עורקים ועצבים
מבט קדמי על היד: 
מבט אחורי על היד: 
חמישה עצבים מגיעים אל הזרוע, מקור כולם במקלעת הזרוע המתחילה בצוואר. מתוכם, תרומתו של עצב השחי לזרוע מסתכמת בעצבוב העור בחלק העליון של הזרוע. עצב השריר והעור ועצב החישור מעצבבים את שרירי הזרוע בשני המדורים, ועצב הגומד יחד עם עצב התווך רק חולפים דרך הזרוע.
עצב השריר והעור נע לאורך הזרוע בין שריר הזרוע הדו-ראשי לבין שריר הזרוע ומעצבב אותם ואת שריר החרטום והזרוע. באזור גיד השריר הדו-ראשי משתנה שמו של עצב השריר והעור לעצב עור האמה הצידי ובהתאם משתנה תפקידו לעצבוב תחושתי של עור האמה.
עצב החישור נע יחד עם עורק הזרוע העמוק בחריץ בחלקה האחורי של עצם הזרוע המכונה מַעֲנִית העצב החישורי (Sulcus nervi radialis). לאחר שעצבב את שרירי המדור האחורי חוצה עצב החישור את החיץ הבין-שרירי הצידי ונכנס לאמה מפוצל לענף עמוק ולענף שטחי.
עצב הגומד ועצב התווך נעים לאורך הזרוע, בין שריר הזרוע הדו-ראשי לשריר הזרוע התלת-ראשי, משני צדדיו של עורק הזרוע. בערך במחצית אורך הזרוע חוצה עצב הגומד את החיץ הבין-שרירי התיכון, נע לחלקה האחורי של הזרוע ונכנס לאמה לאחר שעבר מאחורי עילית העלי התיכונה של עצם הזרוע. עצב התווך ממשיך מאמצע הזרוע עד לגומץ המרפק ונכנס לאמה. הגומד והתווך מעצבבים את מפרק המרפק אך הם אינם מעצבבים עור או שרירים בזרוע.
אנטומיה > כלי דם

כלי הדם הראשי בזרוע הוא עורק הזרוע (Arteria brachialis), המשכו של עורק בית השחי. עורק הזרוע מוגדר החל מהגבול התחתון של השריר העגול הגדול והוא נע לאורך הזרוע בין שריר הזרוע הדו-ראשי לשריר הזרוע התלת-ראשי, צמוד לעצב הגומד ולעצב התווך, עד לגומץ המרפק. באזור המרפק מתפצל עורק הזרוע לעורק החישור (Arteria radialis) ולעורק הגומד (Arteria ulnaris).
במהלכו של עורק הזרוע, מסתעפים ממנו עורקים קטנים יותר המספקים דם לאיברי הזרוע. אחד העיקריים שבהם הוא עורק הזרוע העמוק (A. profunda brachii) המסתעף מעורק הזרוע מיד לאחר תחילת מהלכו של עורק הזרוע. עורק הזרוע העמוק נע יחד עם עצב החישור במדור האחורי של הזרוע, צמוד לעצם הזרוע.
אל תוך ורידי הזרוע מתנקז דם מאיברי הזרוע, הם גם מובילים דם שנאסף באמה ובכף היד בחזרה ללב. ורידים עמוקים בזרוע (Venae brachiales) מלווים את מהלכו של עורק הזרוע ונעזרים בכוח פעימותיו (הנובעות מפעימות הלב) לשיפור יכולתם להניע דם. הוורידים המלווים של עורק הזרוע הם המשכם של הוורידים המלווים של עורק החישור (Venae radiales) ושל הוורידים המלווים של עורק הגומד (Venae ulnares).
הוורידים השטחיים העיקריים של הזרוע הם וריד הזרת (Vena basilica) הנע בצד התיכון של הזרוע עד כניסתו לבית השחי (שם משתנה שמו לווריד בית השחי), והווריד האגודלי (Vena cephalica) הנע בצד הצידי של הזרוע.
תמונות נוספות

אנטומיה טופוגרפית של יד ימין במבט קדמי
אנטומיה טופוגרפית של יד ימין במבט אחורי
שרירי בית החזה וזרוע שמאל במבט קדמי. 10.שריר הזרוע הדו-ראשי, 11.שריר הזרוע, 12.שריר החרטום והזרוע, 4.שריר הדלתא.
כתף וזרוע שמאל במבט אחורי. 13.הראש הארוך של התלת ראשי של הזרוע.
מקלעת הזרוע (בצהוב) ועורק בית השחי (באדום) המשנה שמו לעורק הזרוע עם כניסתו לזרוע ימין
עצבים וכלי דם בזרוע ימין. באיור בולטים עורק הזרוע וסעיפיו (באדום), עצב הגומד ועצב התווך הנעים בצמוד לעורק הזרוע (בצהוב) ווריד הזרת (בכחול)
עצבים וכלי דם ביד שמאל
חתך לרוחב זרוע שמאל
עצמות הידיים
ויליאם קמקוומבה

| --- | --- |

 לידה:  5 באוגוסט 1987 (בן 37) מלאווי 
 שם לידה:  William Kamkwamba 
 ענף מדעי:  מהנדס, אלקטרוניקה, תגליות והמצאות 
 מקום מגורים:  Pusit Pongsura 
 מקום לימודים:  African Leadership Academy (2010)  דארטמות' קולג' (2014)  African Bible Colleges 
 פרסים והוקרה:  פרס קורין (2010)  GO Ingenuity Award (2010) 
 www.williamkamkwamba.com
 
טורבינת הרוח הראשונה של קמקוומבה
ויליאם קַמְקְוָּומְבָּה (באנגלית: William Kamkwamba; נולד ב-5 באוגוסט 1987), הוא חדשן, מהנדס וסופר מלאווי. הוא זכה לתהילה בארצו בשנת 2006, כאשר בנה טורבינת רוח להפעלת מספר מכשירי חשמל בבית משפחתו בווימבה (32 ק"מ ממזרח קאסונגו) באמצעות עצי אקליפטוס כדורי, חלקים מאופניים, וחומרים שנאספו מחצר הגרוטאות המקומית. מאז הוא בנה משאבת מים סולארית שמספקת את מי השתייה הראשונים בכפר שלו, ושתי טורבינות רוח אחרות (הגבוהה ביותר מגיעה לגובה של 12 מטר) והוא מתכנן שתיים נוספות, כולל אחת בלילונגווה, הבירה הפוליטית של מלאווי.
ביוגרפיה

ויליאם נולד למשפחה ענייה יחסית, ועסק בעיקר בחקלאות על מנת לשרוד. הוא וחבריו, גילברט וג'פרי, נהנו לשחק עם חומרים ממוחזרים. על פי האוטוביוגרפיה שלו, "הנער שרתם את הרוח", אביו היה אדם קשה ולוחמני, אך השתנה לאחר שנעשה נוצרי. רעב משתק אילץ את קמקוומבה לעזוב את בית הספר, ולא יכול היה לחזור לבית הספר, משום שמשפחתו לא יכלה לשלם את שכר הלימוד. בניסיון נואש לשמור על חינוכו, החל קמקוומבה לבקר בספריית הכפר לעיתים קרובות. היה זה בספריה כאשר גילה קמקוומבה את אהבתו האמיתית לאלקטרוניקה. לפני כן, הוא הקים עסק קטן של תיקון מכשירי הרדיו של הכפר שלו, אבל עבודתו עם מכשירי הרדיו לא סיפקה לו פרנסה מרובה.
לאחר שקרא ספר בשם "ניצול אנרגיה", קמקוומבה החליט ליצור טורבינת רוח מאולתרת. אך קודם לכן הוא בחן מודל קטן באמצעות דינמו זול, ולבסוף עשה טורבינת רוח מתפקדת שתפעלה כמה מכשירי חשמל בבית משפחתו. חקלאים ועיתונאים מקומיים חקרו את המכשיר המסתובב, ותהילתו של קמקוומבה בחדשות בינלאומיות הרקיעה שחקים. בלוג על הישגיו נכתב ב-Hacktivate, וקמקוומבה השתתף באירוע הראשון שחגג את כושר המצאתו המיוחד, שנקרא "Maker Faire Africa" בגאנה, באוגוסט 2009.
תהילה

כשעיתון "דיילי טיימס" בבלנטייר, הבירה המסחרית, כתב סיפור על טורבינת הרוח של קמקוומבה בנובמבר 2006, הופץ הסיפור ברחבי האינטרנט והבלוגים, ודירקטור ועידת TED, אמקה אוקפור, הזמין את קמקוומבה לדבר ב-TEDGlobal 2007 בארושה שבטנזניה, כאורח. הנאום שלו ריגש את הקהל, ומספר קרנות הון סיכון בוועידה התחייבו לסייע במימון ההשכלה התיכונית שלו. סיפורו סוקר על ידי שרה צ'יילדרס עבור "וול סטריט ג'ורנל". הוא הפך לתלמיד באקדמיה הנוצרית African Bible College שבלילונגווה. ועוד לאחר מכן, העניקו לו מלגה לאקדמיה למנהיגות אפריקאית, ובשנת 2014 סיים לימודי תואר ראשון בדארטמות' קולג' בהנובר, ניו המפשייר.
בין יתר הופעותיו השונות, ראיינו את קמקוומבה בדיילי שואו ב-7 באוקטובר 2009 (במהלכו הוא השוו אותו באופן משעשע לגיבור הבדיוני אנגוס מקגייוור בזכות כושר ההמצאה המדעי המרשים שלו). בנוסף, הוא הוזמן והשתתף בפגישת היכרות של Google Science Fair לשנת 2011, כמרצה אורח.
ספרו של קמקוומבה, "הנער שרתם את הרוח", נבחר תחת הכותרת "ספר אחד, קהילה אחת" (1Book, 1Community) לשנת 2013 עבור הספרייה הציבורית של מחוז לאודון בווירג'יניה. "'קהילה אחת' היא תוכנית קריאה אזורית המקדמת שיח והבנה של הקהילה באמצעות הניסיון המשותף של קריאה והתדיינות על אותו ספר". עותקים של הספר נרכשו על ידי AV Symington ו-Irwin Uran Gift Funds .
קמקוומבה הוא נושא הסרט התיעודי "ויליאם וטחנת הרוח", אשר זכה בפרס ה-Grand Jury עבור הסרט התיעודי הטוב ביותר בפסטיבל הסרטים South By Southwest לשנת 2013 שבאוסטין, טקסס.
בשנת 2013, מנה המגזין TIME את קמקוומבה כאחד ברשימת ה-"30 אנשים מתחת לגיל 30 שמשנים את העולם".
בשנת 2010, "הנער שרתם את הרוח" נבחר כספר הנפוץ של אוניברסיטת פלורידה, ונדרש מכל התלמידים הנכנסים לקרוא אותו. כמו כן, בשנת 2014 הספר נבחר כספר הנפוץ של אוניברסיטת אובורן ושל מכללת ההנדסה של אוניברסיטת מישיגן. קמקוומבה הופיע בכל אחת מאותן אוניברסיטאות כדי לדון על ספרו וחייו.
בשנת 2014, קיבל קמקוומבה תואר ראשון במדעי הסביבה מדארטמות' קולג' שבהנובר, ניו המפשייר שם גם נבחר ל-Sphinx Senior Honor Society.
בשנת 2019 "הנער שרתם את הרוח" עובד לסרט בכיכובו של צ'ואיטל אג'יופור, אשר גם כתב וביים את הסרט.
הערות שוליים

↑  הנער שרתם את הרוח /
↑  "Technology & Culture Forum - The Boy Who Harnessed the Wind". MIT TechTV. נבדק ב-2009-12-21.

Kamkwamba is one of four recipients of the 2010 GO Ingenuity Award, a prize awarded by the Santa Monica–based nonprofit GO Campaign to inventors, artists, and makers to promote the sharing of their innovations and skills with marginalized youth in developing nations. With the grant, Kamkwamba will hold workshops for youth in his home village, teaching them how to make wind turbine and repair water pumps, both of which proved to be transformative skills for this young African leader.
In 2007 Kamkwamba entered an intensive two-year academic program combining the Cambridge University A-levels curriculum with leadership, entrepreneurship, and African studies at the African Leadership Academy in Johannesburg, South Africa. He then went on to study at Dartmouth College, Class of 2014.Kamkwamba adapts to College life
↑  Mwafulirwa, Sangwani (20 בנובמבר 2006). "School dropout with a streak genius". The Daily Times. Blantyre, Malawi. אורכב מ-המקור ב-28 בנובמבר 2006. נבדק ב-13 באוגוסט 2011. {{cite news}}:  (עזרה)
↑  "Malawian windmill". Hacktivate. Vdomck.org. 23 בנובמבר 2006. נבדק ב-2009-10-30. {{cite web}}:  (עזרה)
↑  "TED Talks: William Kamkwamba on building a windmill". Ted.com. נבדק ב-2009-10-30.
↑  "טינקרר צעיר בונה טחנת רוח, מחשמל אומה", מאת שרה צ'יילדרס, וול סטריט ג'ורנל, 12 בדצמבר 2007.
↑  "'Boy who harnessed the wind' comes to College". TheDartmouth.com. 2009-10-20. אורכב מ-המקור ב-2016-03-04. נבדק ב-2015-01-03.
↑  "William Kamkwamba". The Daily Show with Jon Stewart. 7 באוקטובר 2009. נבדק ב-13 באוגוסט 2011. {{cite web}}:  (עזרה)
↑  Matson, John (11 בינואר 2011). "Google's global, online science fair kicks off today". Observations. Scientific American. נבדק ב-13 באוגוסט 2011. {{cite web}}:  (עזרה)
↑  ארווין אורן
↑  2013 1 ספר, 1 קהילה Loudoun County ספריית הציבור מערכת.
↑  "William And The Windmill". TED. 13 במרץ 2013. נבדק ב-17 בדצמבר 2013. {{cite web}}:  (עזרה)
↑  Debruge, פיטר. SXSW סקירה: 'ויליאם טחנת רוח', וראייטי, 17 מרס 2013.
↑  Rhodan, Maya (17 בדצמבר 2013). "These Are the 30 People Under 30 Changing the World". TIME. נבדק ב-17 בדצמבר 2013. {{cite web}}:  (עזרה)
↑  "Harn, UF Common Reading Program, sponsor contest for students' art". University of Florida. 25 בינואר 2011. נבדק ב-2 ביוני 2015. {{cite web}}:  (עזרה)
1 2  Meiners, Cristy (25 בינואר 2019). "Meet the man whose inspirational life story is about to open Sundance in Salt Lake". Deseret News. נבדק ב-1 במרץ 2019. {{cite web}}:  (עזרה)
| --- | --- |
בקרת זהויות :  NLI: 987007314713505171  PLWABN: 9810623263905606  BIBSYS: 9063381  BNE: XX5370227  BnF: cb16195891k (data)  CiNii: DA17162765  GND: 140768122  ISNI: 0000 0001 0929 0196  LCCN: no2009154476  NDL: 01215451  NKC: pna2016911581  NLK: KAC200907066  NTA: 322513782  SUDOC: 145591662  VIAF: 100841227   WorldCat (עם VIAF): 100841227 
טחנת הרוח החדשה של ויליאם קמקוומבה
קמקוומבה בחתימת ספרים
השירות הפדרלי למלחמה במונופולים

| --- | --- |
   סמל
מטה השירות במוסקבה
מטה השירות במוסקבה
 
 דגל השירות
 מידע כללי
 מדינה:  רוסיה 
 תחום שיפוט:  רוסיה רוסיה
 משרד אחראי:  ממשלת רוסיה
 תאריך הקמה:  10 במרץ 2004
 סוכנות קודמת:  המשרד למדיניות מלחמה במונופולים ולתמיכה בעסקים
 מנהל:  מקסים שסקולסקי
 מטה מרכזי:  סדובאיה-קודרינסקאיה 11, מוסקבה
 עובדים:  2,315
 http://fas.gov.ru
 קואורדינטות:  55°45′49″N 37°35′13″E﻿ / ﻿55.76361111°N 37.58694444°E﻿ / 55.76361111; 37.58694444
 he
 
השירות הפדרלי למלחמה במונופולים (ברוסית: Федеральная антимонопольная служба, בראשי תיבות ФАС России) הידוע גם בשם הרשות הפדרלית להגבלים עסקיים, הוא גוף אכיפת חוק פדרלי הכפוף לממשלת רוסיה ותפקידו לפקח ולעודד כלכלת שוק ואת התחרות בשווקים, יישום החקיקה בתחום הגבלים עסקיים, מלחמה במונופולים ובקרטל, פיקוח על מיזוג חברות והשקעות זרות, הגדלת התחרותיות במשק ומניעת שיתוף פעולה של מתחרים שעלול להביא לעליית מחירי מוצרים.
בדצמבר 2014 הועברו לארגון גם סמכויות הפיקוח על הזמנות המדינה בתחום הטכנולוגיות הצבאיות וביולי 2015 שירות התעריפים הפדרלי מוזג לתוכו והשירות אחראי גם להסדרת תעריפים. לארגון 84 יחידות סמך טריטוריאליות והוא פועל מכוח החוק הפדרלי 135 "אודות הגנת התחרותיות" שנכנס לתוקף ב-26 באוקטובר 2006.
סמכויות

לשירות סמכויות לקבוע כי גוף עסקי מסוים מהווה מונופול, קרי חברה בעלת נתח שוק מרכזי בשוק הרלוונטי. השירות גם קובע האם שיתוף פעולה בין שני גופים עסקיים או יותר מהווה הסדר כובל שמטרתו ליצור קרטל, שהוא הסכם בין שיתוף פעולה בין שתי חברות שפוגע בתחרות בענף. למשל, במצב בו שתי חברות מסכימות ביניהן שימכרו מוצר מסוים באותו מחיר. כמו כן, השירות מאשר או שלא מאשר מיזוג בין חברות ורשאי לקבוע האם מונופול ניצל לרעה את מעמדו.